Αριθ. C 91/8 Επίσημη Εφημερίδα των Ευρωπαϊκών Κοινοτήτων 8.4.88 
ΕΠΙΤΡΟΠΗ 
Πρόταση κανονισμού (ΕΟΚ) του Συμβουλίου σχετικά με την εφαρμογή προγραμμάτων αποθεματοποί­
ησης και συστημάτων συναγερμού 
COM(88) 119 τελικό 
(Υποδλη&είσα από την Επιτροπή στο Συμβούλιο στις 18 Μαρτίου 1988) 
(88/C 91/10) 
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, 
Έχοντας υπόψη: 
τη συνθήκη για την ίδρυση της Ευρωπαϊκής Οικονομικής 
Κοινότητας, και ιδίως το άρθρο 235, 
την πρόταση της Επιτροπής, 
τη γνώμη του Ευρωπαϊκού Κοινοβουλίου, 
Εκτιμώντας: 
ότι η Κοινότητα, παράλληλα με τις άλλες προσπάθειες που 
αποβλέπουν στην επισιτιστική ασφάλεια, πρέπει να κατα-
βάλει προσπάθειες για να ενθαρρύνει τις αναπτυσσόμενες 
χώρες να αυξήσουν το βαθμό επισιτιστικής αυτάρκειας τους 
και να ενισχύσουν την επισιτιστική τους ασφάλεια* 
ότι είναι δυνατό να ενισχυθεί η επισιτιστική ασφάλεια των 
αναπτυσσόμενων χωρών με την εφαρμογή προγραμμάτων 
αποθεματοποίησης και συστημάτων συναγερμού* 
ότι η Κοινότητα πρέπει να συμβάλει στις προσπάθειες των 
χωρών στους τομείς αυτούς με χρηματοδοτική στήριξη · 
ότι πρέπει να καθορισθούν τα μέτρα που πρέπει να ληφθούν 
για την'εφαρμογή των ενεργειών αυτών 
ότι πρέπει να προβλεφθεί διαδικασία λήψης αποφάσεων για 
τις ενισχύσεις αυτές και ότι ο κανονισμός (ΕΟΚ) αριθ. 
3972/86 του Συμβουλίου ('), όπως τροποποιήθηκε τελευταία 
από τον κανονισμό (ΕΟΚ) αριθ. .. ./88, προβλέπει, στο 
άρθρο 8 παράγραφος 2, διαδικασία που μπορεί να χρησιμο­
ποιηθεί για το σκοπό αυτό · 
ότι η συνθήκη δεν προβλέπει τις εξουσίες που απαιτούνται 
προς το σκοπό αυτό, εκτός εκείνων του άρθρου 235, 
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: 
Άρθρο 1 
Η Κοινότητα μπορεί να συμμετέχει στην εφαρμογή προ­
γραμμάτων αποθεματοποίησης και συστημάτων συνα­
γερμού στις αναπτυσσόμενες χώρες, εφόσον το δικαιολο­
γούν οι συνθήκες. 
(') ΕΕ αριθ. L 370 της 30. 12. 1986, σ. 1. Οι εν λόγω ενέργειες έχουν ως στόχο να ενισχύσουν την 
επισιτιστική ασφάλεια των χωρών αυτών και να τις βοηθή­
σουν να αυξήσουν την επισιτιστική τους αυτάρκεια" επι­
πλέον, μπορούν να παράσχουν συγκεκριμένη στήριξη στην 
εφαρμογή ενεργειών παροχής επισιτιστικής βοήθειας αυξά­
νοντας την αποτελεσματικότητα τους, και πρέπει να συμβά­
λουν, στο μέτρο του δυνατού, στη βελτίωση των συνθηκών 
ζωής των φτωχότερων τμημάτων του πληθυσμού στις εν 
λόγω χώρες. 
Η συμμετοχή της Κοινότητας στις ενέργειες αυτές λαμβάνει 
μορφή χρηματοδοτικής και τεχνικής βοήθειας, σύμφωνα με 
τα κριτήρια και τις διαδικασίες που προβλέπονται από τον 
παρόντα κανονισμό. 
Άρθρο 2 
Η στήριξη της Κοινότητας στα προγράμματα αποθεματο­
ποίησης και στα συστήματα συναγερμού μπορεί να χορη­
γείται, μετά από σχετική αίτηση, σε αναπτυσσόμενες χώρες, 
σε διεθνείς οργανισμούς, καθώς και σε μη κυβερνητικές 
οργανώσεις, εφόσον οι τελευταίες ανταποκρίνονται στα 
ακόλουθα κριτήρια: 
α) διαθέτουν καταστατικό που χαρακτηρίζει οργάνωση της 
μορφής αυτής" 
6) έχουν την έδρα τους σε κράτος μέλος της Κοινότητας ή, 
κατ' εξαίρεση, σε τρίτη χώρα* 
γ) αποδεικνύουν την ικανότητα τους να ολοκληρώσουν επι­
τυχώς το είδος των ενεργειών που αναφέρονται στον 
παρόντα κανονισμό. 
Άρθρο 3 
Η ενίσχυση της Κοινότητας μπορεί να συμβάλει, ιδίως, στη 
χρηματοδότηση: 
— συστημάτων συναγερμού και συλλογής στοιχείων για 
την εξέλιξη της εσοδείας και των αποθεμάτων, με στόχο 
την καλύτερη ενημέρωση για την επισιτιστική κατά­
σταση στις εν λόγω χώρες, 
— ενεργειών ή προγραμμάτων αποθεματοποίησης στα 
χωριά και σε τοπικό, περιφερειακό ή εθνικό επίπεδο, τα 
οποία περιλαμβάνουν: 
α) τη δημιουργία της απαραίτητης υποδομής* 
6) τη διατήρηση και διαχείριση του συστήματος αποθε­
ματοποίησης* 
8. 4. 88 Επίσημη Εφημερίδα των Ευρωπαϊκών Κοινοτήτων Αριθ. C 91/9 
γ) τη σύσταση και επανασύσταση των αποθεμάτων 
αυτών 
— μελετών και δράσεων κατάρτισης που συνδέονται με τις 
εν λόγω δραστηριότητες. 
Άρΰρο 4 
Η ενίσχυση χορηγείται από την Κοινότητα είτε κατά τρόπο 
αυτόνομο, είτε μέσω συγχρηματοδότησης με κράτη μέλη ή 
άλλους χορηγούς. 
Άρ^ρο 5 
Η ενίσχυση της Κοινότητας λαμβάνει τη μορφή μη επιστρε­
πτέων ενισχύσεων. 
Άρ&ρο 6 
Η ενίσχυση μπορεί να καλύπτει τις εξωτερικές δαπάνες και 
τις τοπικές δαπάνες που είναι αναγκαίες για την εφαρμογή 
των δράσεων, συμπεριλαμβανομένων των δαπανών συντή­
ρησης της λειτουργίας. 
Οι άμεσοι και έμμεσοι φόροι και δασμοί αποκλείονται της 
κοινοτικής χρηματοδότησης. 
Άρΰ'ρο 7 
Η συμμετοχή στις προσκλήσεις προς υποβολή προσφορών 
σε άλλους διαγωνισμούς και στην ανάθεση συμβάσεων επι­
τρέπεται, με ίσους όρους, σε όλα τα φυσικά και νομικά πρό­
σωπα των κρατών μελών και της χώρας προορισμού. Η συμ­
μετοχή μπορεί να επιτραπεί και για άλλες αναπτυσσόμενες 
χώρες που λαμβάνουν ενίσχυση της Κοινότητας, ιδίως σε 
περίπτωση συγχρηματοδότησης ή για να αποφευχθεί υπερ­
βολική αύξηση του κόστους των ενεργειών λόγω των απο­
στάσεων, των δυσχερειών μεταφοράς ή των προθεσμιών 
παράδοσης. 
Άρβρο 8 
Οι αποφάσεις για τη χορήγηση ενίσχυσης σε πρόγραμμα 
αποθεματοποίησης ή σε σύστημα συναγερμού, λαμβάνονται 
από την Επιτροπή μετά από διαβουλεύσεις με την επιτροπή 
που προβλέπεται στο άρθρο 7 του κανονισμού (ΕΟΚ) αριθ. 
3972/86 και σύμφωνα με τη διαδικασία που προβλέπεται 
στο άρθρο 8 παράγραφος 2 του εν λόγω κανονισμού. Η επιτροπή μπορεί να εξετάσει κάθε άλλο θέμα σχετικά με 
την εφαρμογή των ενεργειών αυτών, που θέτει ο πρόεδρος 
της είτε με δική του πρωτοβουλία, είτε μετά από αίτηση 
αντιπροσώπου κράτους μέλους. 
Άρ&ρο 9 
Όσον αφορά τις ενέργειες που αφορούν ποσό ίσο ή χαμηλό­
τερο από 500 000 ECU, καθώς και για τις ενέργειες που 
απαιτούν παρέμβαση επείγοντος χαρακτήρα, οι αποφάσεις 
για τη χορήγηση ενίσχυσης λαμβάνονται από την Επιτροπή, 
η οποία ενημερώνει σχετικά τα κράτη μέλη. 
Άρΰρο 10 
1. Οι αποφάσεις που καθορίζουν τους όρους εφαρμογής 
των ενεργειών αποθεματοποίησης ή συναγερμού λαμβά­
νονται από την Επιτροπή. 
2. Η ενίσχυση χορηγείται στους δικαιούχους μόνο 
εφόσον αναλαμβάνουν την υποχρέωση να τηρούν τους 
όρους εφαρμογής που τους ανακοινώνονται από την Επι­
τροπή. 
Άρΰρο 11 
Το Ευρωπαϊκό Κοινοβούλιο και το Συμβούλιο ενημερώ­
νονται για τις αποφάσεις που λαμβάνονται, σύμφωνα με τα 
άρθρα 8 και 9, μόλις αυτές εγκριθούν. 
Άρΰρο 12 
1. Η Επιτροπή λαμβάνει όλα τα μέτρα που είναι ανα­
γκαία για την ορθή εκτέλεση των ενεργειών που αναφέ­
ρονται στον παρόντα κανονισμό. 
2. Όσον αφορά τα μέτρα που αναφέρονται στην παρά­
γραφο 1, τα κράτη μέλη επικουρούν την Επιτροπή και της 
παρέχουν όλες τις απαραίτητες πληροφορίες. 
Άρ'&ρο 13 
Ο παρών κανονισμός αρχίζει να ισχύει την τρίτη ημέρα από 
τη δημοσίευση του στην Επίσημη Εφημερίδα των Ενρω-
παϊκών Κοινοτήτων. 
Ο παρών κανονισμός είναι δεσμευτικός ως προς όλα τα 
μέρη του και ισχύει άμεσα σε κάθε κράτος μέλος.